
  
22 DR 30.10.2019 

 

 

7. Puan Nor Azrina binti Surip [Merbok] minta Menteri Kesihatan menyatakan, 
jumlah terkini kes demam denggi yang dilaporkan mengikut negeri. Adakah kementerian 
mempunyai kaedah dan alternatif yang lebih efektif dalam menangani isu peningkatan kes 
demam denggi. 

Menteri Kesihatan [Datuk Seri Dr. Haji Dzulkefly bin Ahmad]:  Terima kasih Tuan 
Yang di-Pertua, terima kasih Yang Berhormat Merbok. Untuk pengetahuan Ahli-ahli Yang 
Berhormat semua, peningkatan kes denggi bukan saja berlaku di Malaysia, bahkan berlaku 
secara global. Pada tahun 2019, peningkatan kes denggi antara satu sehingga lapan kali 
ganda berlaku juga di negara seperti Singapura, Filipina, Cambodia, Lao PDR, Vietnam, 
China dan Taiwan.   

Tuan Yang di-Pertua, sehingga 26 Oktober 2019, jumlah kumulatif denggi  
dilaporkan adalah sebanyak 108,606 kes berbanding 61,254 kes denggi bagi tempoh tahun 
yang sama tahun 2018. Peningkatan sebanyak 77.3 peratus atau kesnya 47,352 kes. 
Manakala jumlah kumulatif kematian denggi adalah sebanyak 154 kematian berbanding 104 
kematian bagi tempoh yang sama tahun 2018, Tuan Yang di-Pertua. peningkatan sebanyak 
48.1 peratus atau kes sebanyak 50 kes kematian tambahan.  

Enam negeri yang menunjukkan jumlah tertinggi kes adalah Selangor  60,024, 
Wilayah Persekutuan Kuala Lumpur dan Putrajaya  13,435, Johor  9,154 kes, Kelantan  
5,024, Sabah  4,444 dan Pulau Pinang  3,802. Manakala sembilan negeri yang lain 
merekodkan jumlah kes kurang dari 3,000 kes.  Kementerian Kesihatan mengambil serius 
tentang isu peningkatan kes denggi ini Tuan Yang di-Pertua.   

Tindakan bersepadu bagi membanteras peningkatan kes denggi telah pun 
dilaksanakan sejak tahun 2014 lagi melalui pelbagai kementerian, jabatan dan agensi-agensi 
dengan tertubuhnya Jawatankuasa Peringkat Kebangsaan Mengenai Denggi dan Pasukan 
Petugas Khas Denggi Peringkat Kementerian dan Peringkat Negeri.   

Pasukan Petugas Khas Denggi bermesyuarat setiap dua kali seminggu dan 
menjadikan agenda tetap aktiviti membanteras denggi sebagai usaha untuk memastikan 
semua pihak termasuk khususnya ahli masyarakat melaksanakan aktiviti pencegahan dan 
kawalan denggi mengikut peranan dan bidang kuasa masing-masing.  

Tuan Yang di-Pertua, antara tindakan bersepadu yang telah dijalankan oleh 
kementerian, jabatan dan agensi adalah antara lainnya, menguatkuasakan tindakan 
bersepadu oleh PBT, KKM, NIOSH menerusi Operasi Gempur Aedes Bilangan 1.0 daripada 
Januari hingga Mac 2019 dan Operasi Gempur Aedes Bilangan 2.0 dari bulan Julai hingga 
September 2019.  

Kedua, aktiviti gotong-royong perangi aedes dan aktiviti pembersihan persekitaran 
oleh KPKT, RELA, PDRM dan semua yang lain.  

Ketiga program patrol denggi di sekolah dengan penyertaan sebanyak 190 sekolah 
dan sebanyak 11 penyertaan IPT bebas denggi pada tahun 2019 di bawah seliaan KPM.  

Keempat, KKM telah membelanjakan peruntukan sebanyak RM3.35 juta untuk 
outsourcing bagi aktiviti kawalan dan pencegahan denggi bagi negeri Johor, Selangor dan 
Wilayah Persekutuan.  

Kelima, KKM juga sedang menggunakan kaedah inovasi kawalan denggi dengan 
menggunakan semburan outdoor residual spraying dilaksanakan di kawasan berstrata 
hotspot area Tuan Yang di-Pertua.  

 Keenam adalah, ini satu yang baru juga sedang menjalankan inisiatif inovasi 
kawalan denggi iaitu pelepasan telur nyamuk aedes, wolbachia bagi menggantikan populasi 
nyamuk aedes liar yang membawa virus denggi. Dengan kehadiran bakteria wolbachia dalam 
nyamuk aedes ini akan merencatkan perkembangan virus denggi dalam badan nyamuk dan 
mengurangkan risiko jangkitan virus denggi kepada manusia lain.   



7. Puan Nor Azrina binti Surip [Merbok] minta Menteri Kesihatan menyatakan, jumlah terkini kes demam denggi yang dilaporkan mengikut negeri. Adakah kementerian mempunyai kaedah dan alternatif yang lebih efektif dalam menangani isu peningkatan kes demam denggi. Menteri Kesihatan [Datuk Seri Dr. Haji Dzulkefly bin Ahmad]: Terima kasih Tuan Yang di-Pertua, terima kasih Yang Berhormat Merbok. Untuk pengetahuan Ahli-ahli Yang Berhormat semua, peningkatan kes denggi bukan saja berlaku di Malaysia, bahkan berlaku secara global. Pada tahun 2019, peningkatan kes denggi antara satu sehingga lapan kali ganda berlaku juga di negara seperti Singapura, Filipina, Cambodia, Lao PDR, Vietnam, China dan Taiwan. Tuan Yang di-Pertua, sehingga 26 Oktober 2019, jumlah kumulatif denggi dilaporkan adalah sebanyak 108,606 kes berbanding 61,254 kes denggi bagi tempoh tahun yang sama tahun 2018. Peningkatan sebanyak 77.3 peratus atau kesnya 47,352 kes. Manakala jumlah kumulatif kematian denggi adalah sebanyak 154 kematian berbanding 104 kematian bagi tempoh yang sama tahun 2018, Tuan Yang di-Pertua. peningkatan sebanyak 48.1 peratus atau kes sebanyak 50 kes kematian tambahan. Enam negeri yang menunjukkan jumlah tertinggi kes adalah Selangor 60,024, Wilayah Persekutuan Kuala Lumpur dan Putrajaya 13,435, Johor 9,154 kes, Kelantan 5,024, Sabah 4,444 dan Pulau Pinang 3,802. Manakala sembilan negeri yang lain merekodkan jumlah kes kurang dari 3,000 kes. Kementerian Kesihatan mengambil serius tentang isu peningkatan kes denggi ini Tuan Yang di-Pertua. Tindakan bersepadu bagi membanteras peningkatan kes denggi telah pun dilaksanakan sejak tahun 2014 lagi melalui pelbagai kementerian, jabatan dan agensi-agensi dengan tertubuhnya Jawatankuasa Peringkat Kebangsaan Mengenai Denggi dan Pasukan Petugas Khas Denggi Peringkat Kementerian dan Peringkat Negeri. Pasukan Petugas Khas Denggi bermesyuarat setiap dua kali seminggu dan menjadikan agenda tetap aktiviti membanteras denggi sebagai usaha untuk memastikan semua pihak termasuk khususnya ahli masyarakat melaksanakan aktiviti pencegahan dan kawalan denggi mengikut peranan dan bidang kuasa masing-masing. Tuan Yang di-Pertua, antara tindakan bersepadu yang telah dijalankan oleh kementerian, jabatan dan agensi adalah antara lainnya, menguatkuasakan tindakan bersepadu oleh PBT, KKM, NIOSH menerusi Operasi Gempur Aedes Bilangan 1.0 daripada Januari hingga Mac 2019 dan Operasi Gempur Aedes Bilangan 2.0 dari bulan Julai hingga September 2019. Kedua, aktiviti gotong-royong perangi aedes dan aktiviti pembersihan persekitaran oleh KPKT, RELA, PDRM dan semua yang lain. Ketiga program patrol denggi di sekolah dengan penyertaan sebanyak 190 sekolah dan sebanyak 11 penyertaan IPT bebas denggi pada tahun 2019 di bawah seliaan KPM. Keempat, KKM telah membelanjakan peruntukan sebanyak RM3.35 juta untuk outsourcing bagi aktiviti kawalan dan pencegahan denggi bagi negeri Johor, Selangor dan Wilayah Persekutuan. Kelima, KKM juga sedang menggunakan kaedah inovasi kawalan denggi dengan menggunakan semburan outdoor residual spraying dilaksanakan di kawasan berstrata hotspot area Tuan Yang di-Pertua. Keenam adalah, ini satu yang baru juga sedang menjalankan inisiatif inovasi kawalan denggi iaitu pelepasan telur nyamuk aedes, wolbachia bagi menggantikan populasi nyamuk aedes liar yang membawa virus denggi. Dengan kehadiran bakteria wolbachia dalam nyamuk aedes ini akan merencatkan perkembangan virus denggi dalam badan nyamuk dan mengurangkan risiko jangkitan virus denggi kepada manusia lain.